**NÁRODNÁ RADA SLOVENSKEJ REPUBLIKY**

IV. volebné obdobie

# (Návrh)

ZÁKON

z.........2008,

ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov a mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov

Národná rada Slovenskej republiky sa uzniesla na tomto zákone:

 Čl. I

Zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení zákona Národnej rady Slovenskej republiky č. 222/1996 Z. z., zákona č. 255/2001 Z. z., zákona č. 419/2002 Z. z.,  zákona č. 173/2004 Z. z., zákona č. 568/2007 Z.z., a zákona č. 669/2007 Z.z. sa mení a dopĺňa takto:

1. V § 1 ods. 1 sa vypúšťajú slová „práve zodpovedajúcom vecnému bremenu a“ a slová „a  o iných právach a povinnostiach z vecného bremena, ak boli zriadené ako vecné práva k nehnuteľnostiam“.

2. V § 7 písm. b) sa za slová „parcelné čísla“ vkladajú slová : údaje o parcelách registra "C" evidovaných na katastrálnej mape, údaje o parcelách registra "E" evidovaných na mape určeného operátu“.

3. V § 8 ods. 1 písm. b) sa za bod 1 vkladá nový bod 2, ktorý znie:

„2. Vybrané údaje o nehnuteľnostiach, údaje o vlastníkoch alebo iných oprávnených osobách a iné údaje, ktoré sa zapisujú do listu vlastníctva. List vlastníctva obsahuje číslo listu vlastníctva, názov okresu, názov obce a názov katastrálneho územia a skladá sa

z časti "A - majetková podstata", ktorá obsahuje všetky nehnuteľnosti, ktoré sú predmetom práv k nehnuteľnostiam (majetkové teleso), a údaje o nich, a to výmeru, druh pozemku, kód spôsobu využívania pozemku, príslušnosť k zastavanému územiu obce a iné údaje obsahujúce bližšie vysvetlenia časti A,

z časti "B - vlastník alebo iná oprávnená osoba", ktorá obsahuje meno, priezvisko, rodné priezvisko alebo názov vlastníka nehnuteľnosti alebo inej oprávnenej osoby, dátum narodenia, rodné číslo alebo identifikačné číslo organizácie, spoluvlastnícky podiel, titul nadobudnutia podľa verejnej listiny alebo inej listiny, miesto trvalého pobytu alebo sídlo, iné údaje obsahujúce bližšie vysvetlenia časti B, byty a nebytové priestory, nájomné práva k pozemkom, poznámky o skutočnostiach súvisiacich s nehnuteľnosťami alebo s právami k nehnuteľnostiam,

z časti "C- ťarcha", ktorá obsahuje vecné bremeno (obsah vecného bremena, označenie oprávneného z vecného bremena vrátane zápisu vecného bremena v liste vlastníctva oprávneného), záložné práva (označenie záložného veriteľa), predkupné práva, ak majú mať účinky vecných práv (označenie oprávneného z predkupného práva), iné práva, ak boli dohodnuté ako vecné práva, a iné údaje obsahujúce bližšie vysvetlenia časti C; v časti C sa výška dlhu neuvádza,“.

Doterajší bod 2 sa označuje ako bod 3.

4 . V § 8 ods. 1 písm. c) sa za bodkočiarkou na konci pripájajú tieto slová: „v listinnej podobe alebo v elektronickej podobe;“.

5. V § 8 ods. 1 sa vypúšťa písmeno f).

6. V § 12 písm. b) sa slová „správy katastra“ nahrádzajú slovami „ katastrálne úrady“.

7. V § 12 písm. c) sa slová „správ katastra“ nahrádzajú slovami „ katastrálnych úradov“.

8. V § 13 sa vkladá nový odsek 2, ktorý znie:

„2) Katastrálnej inšpekcii podliehajú fyzické osoby a právnické osoby vykonávajúce geodetické činnosti a kartografické činnosti, ktorých výsledky sa preberajú do katastra alebo pri výkone ktorých sa využívajú údaje katastra, a to najmä geometrické plány, vytyčovanie hraníc pozemkov, zriaďovanie a aktualizácia geodetických bodov, meranie a zobrazovanie predmetov, ktoré sa preberajú do základných štátnych mapových diel.“.

Doterajší odsek 2 sa označuje ako odsek 3.

9 § 14 vrátane nadpisu znie:

 „14

 Pôsobnosť katastrálnej inšpekcie

„1) Katastrálny inšpektor pri zabezpečovaní úloh v oblasti  katastra

a) kontroluje úroveň spravovania katastra a súvisiacich činností, vyžaduje, aby mu v určenej lehote poskytli doklady, údaje, informácie alebo vysvetlenie potrebné na inšpekciu,

b) schvaľuje projekty úloh vecného plánu a vyjadruje sa k objektívnosti správ týkajúcich sa hodnotenia činností, ktoré patria do jeho vecnej pôsobnosti,

c) ukladá kontrolovaným subjektom prijať opatrenia na odstránenie zistených nedostatkov a kontroluje ich splnenie v určenej lehote,

d) ukladá kontrolovaným subjektom odstrániť zistené nedostatky v priebehu kontroly alebo v určenej lehote, ak ide o drobné a formálne nedostatky, ktoré nevyžadujú prijatie osobitných opatrení.

2) Katastrálny inšpektor pri kontrole fyzických osôb a právnických osôb kontroluje

a) dodržiavanie právnych predpisov, technických noriem a technických predpisov v oblasti geodézie, kartografie a katastra,

b) výsledky meračských prác a ich premietnutie v súbore geodetických informácií.“.

10. V § 16a ods. 1 sa na konci pripája táto veta: „Katastrálny úrad je služobným úradom štátnych zamestnancov, ktorí vykonávajú štátnu službu v katastrálnom úrade a na správach katastra a  je zamestnávateľom zamestnancov, ktorí vykonávajú práce vo verejnom záujme v katastrálnom úrade a na správach katastra.“.

 11. V § 22 odsek 3 znie:

„(3) Ak sa zápis práv k nehnuteľnostiam vkladom týka nehnuteľností nachádzajúcich sa vo viacerých územných obvodoch správ katastra, je príslušná konať o celom návrhu ktorákoľvek z príslušných správ katastra. Správa katastra, ktorá o návrhu koná, bezodkladne upovedomí o začatí konania dotknutú správu katastra. Správa katastra, ktorá o povolení vkladu rozhodla, jedno vyhotovenie zmluvy s vyznačením rozhodnutia o povolení vkladu zašle dotknutej správe katastra.“.

12. V § 26 ods. 1 sa slová „ správy katastra“ nahrádzajú slovami „ katastrálneho úradu“.

13. § 27 a 28 vrátane nadpisov znejú:

 „§ 27

Oznamovacia povinnosť

 Úrad, katastrálne úrady a správy katastra oznamujú príslušným štátnym orgánom skutočnosť nasvedčujúcu, že došlo k porušeniu právneho predpisu, o ktorej sa dozvedeli pri výkone štátnej správy.

 Druhý oddiel

Zápis práv k nehnuteľnostiam

 Vklad

 § 28

 (1) Ak tento zákon neustanovuje inak, práva k nehnuteľnostiam zo zmlúv sa zapisujú do katastra vkladom.

 (2) Ak tento zákon neustanovuje inak, práva k nehnuteľnostiam vznikajú, menia sa alebo zanikajú na základe právoplatného rozhodnutia správy katastra o povolení vkladu; právne účinky vkladu vznikajú ku dňu doručenia návrhu na vklad.

 (3) Každý má právo nahliadnuť do evidencie doručených návrhov na vklad.“.

Poznámky pod čiarou k odkazom 8, 9 a 9a sa vypúšťajú.

14. V § 30 ods. 1 sa slová „ povolení vkladu“ nahrádzajú slovami „ návrhu na vklad“.

15. § 30 odseky 3 až 6 znejú:

 „(3) Pred podaním návrhu na vklad môžu účastníci konania alebo oprávnená osoba podľa osobitného predpisu podať oznámenie o zamýšľanom návrhu na vklad v elektronickej podobe tlačiva, ktoré sa zverejní na internetovej stránke úradu. Oznámenie sa zašle elektronicky na príslušnú správu katastra. Ak do 90 dní od doručenia oznámenia účastník konania nepodá návrh na vklad, oznámenie správa katastra vymaže.

 (4) Návrh na vklad sa podáva písomne a obsahuje

a) meno, priezvisko a miesto trvalého pobytu, ak ide o účastníka konania fyzickú osobu; obchodné meno, názov a sídlo, ak ide o účastníka konania právnickú osobu,

b) označenie správy katastra, ktorej je návrh adresovaný,

c) označenie právneho úkonu, na základe ktorého má vzniknúť, zmeniť sa alebo zaniknúť právo k nehnuteľnosti; ak sú predmetom návrhu na vklad právne vzťahy z viacerých právnych úkonov, označia sa všetky právne úkony.

 (5) Prílohou k návrhu na vklad je zmluva, na ktorej základe má byť zapísané právo k nehnuteľnosti do katastra, v dvoch vyhotoveniach. Ďalšími prílohami sú:

a) verejná listina alebo iná listina, ktorá potvrdzuje právo k nehnuteľnosti, ak toto právo k nehnuteľnosti nie je vpísané na liste vlastníctva,

b) identifikácia parciel, ak vlastnícke právo k nehnuteľnosti nie je vpísané na liste vlastníctva,

c) geometrický plán, ak sa pozemok rozdeľuje alebo zlučuje alebo pri zriadení vecného bremena k pozemku,

d) dohoda o splnomocnení, ak je účastník konania zastúpený splnomocnencom; podpis splnomocniteľa musí byť osvedčený, ak sa osvedčenie podpisu vyžaduje podľa § 42 ods. 3,

e) oznámenie podľa odseku 3 v listinnej podobe.

 (6) Správa katastra na návrhu na vklad vyznačí dátum, hodinu a minútu doručenia návrhu na vklad.“.

Poznámky pod čiarou k odkazom 10, 10a a 10aa sa vypúšťajú.

16. Za § 30 sa vkladá § 30a, ktorý vrátane nadpisu znie:

„§ 30a

Osobitné ustanovenia pre elektronické podanie

(1) Návrh na vklad možno podať elektronicky. Návrh na vklad musí obsahovať náležitosti podľa § 30 ods. 4 a elektronickú adresu účastníka konania, na ktorú má byť doručené oznámenie o povolení vkladu. Návrh na vklad musí byť podpísaný elektronickým podpisom 9) účastníka konania.

 (2) Ak je návrh na vklad podaný elektronicky, prílohy k návrhu na vklad podľa § 30 ods. 5 musia byť v elektronickej podobe. Prílohy k návrhu na vklad musia byť podané spolu s návrhom na vklad.

 (3) Správa katastra k návrhu na vklad doručenom elektronicky pripojí dátum, hodinu a minútu doručenia návrhu na vklad.“.

 (4) Povolenie vkladu práva na návrh podaný elektronicky oznámi správa katastra, ktorá o vklade rozhodla, účastníkom konania elektronicky s náležitosťami podľa § 31 ods. 6. spolu s výpisom z listu vlastníctva. Povolenie vkladu práva oznámi najneskôr v pracovný deň nasledujúci po dni zápisu práva do katastra.

Poznámka pod čiarou k odkazu 9) znie:

„9) Zákon č. 215/2002 Z. z. o elektronickom podpise a o zmene a doplnení niektorých zákonov v znení neskorších predpisov.“.

17.§ 31 znie:

„ § 31

 (1) Správa katastra preskúma zmluvu, a to, či obsahuje základné náležitosti zmluvy ako právneho úkonu, či obsahuje podstatné náležitosti zmluvy, či je úkon urobený v predpísanej forme, či je prevodca oprávnený nakladať s nehnuteľnosťou, či sú prejavy vôle dostatočne určité a zrozumiteľné a či zmluvná voľnosť, alebo právo nakladať s nehnuteľnosťou nie sú obmedzené. Tieto skutočnosti správa katastra skúma podľa stavu ku dňu doručenia návrhu na vklad.

 (2) Ak sú podmienky na vklad splnené, správa katastra vklad povolí; inak návrh zamietne.

(3) Rozhodnutie, ktorým sa vklad povoľuje, správa katastra vyznačí na zmluve. Ak je návrh podaný v elektronickej podobe, rozhodnutie o povolení vkladu sa vyznačí na listine, ktorá sa pripojí k zmluve.

(4) Vyznačenie obsahuje

a) číslo rozhodnutia,

b) deň, kedy nastali právne účinky vkladu,

c) deň, kedy správa katastra o vklade rozhodla,

d) meno, priezvisko a podpis osoby, ktorá vklad povolila,

e) odtlačok okrúhlej pečiatky správy katastra.

(5) Rozhodnutie o povolení vkladu nadobúda právoplatnosť dňom jeho vyznačenia s náležitosťami podľa odseku 4. Proti rozhodnutiu, ktorým sa vklad povoľuje, nemožno podať odvolanie, návrh na obnovu konania a ani ho nemožno preskúmať mimo odvolacieho konania.

Poznámky pod čiarou k odkazu 10b) a 10c) sa vypúšťajú.

(6) Správa katastra, ktorá o vklade rozhodla oznámi rozhodnutie o povolení vkladu účastníkom konania do 15 dní odo dňa zápisu práva do katastra. Oznámenie obsahuje názov správy katastra, ktorá o vklade rozhodla, číslo rozhodnutia, deň, kedy nastali právne účinky vkladu, deň, kedy správa katastra o vklade rozhodla, meno a priezvisko osoby, ktorá vklad povolila a odtlačok okrúhlej pečiatky Správy katastra Žilina. Prílohou oznámenia je výpis z listu vlastníctva.

(7) Správa katastra doručí rozhodnutie o zamietnutí vkladu všetkým účastníkom konania. Proti tomuto rozhodnutiu možno podať odvolanie. Odvolanie sa podáva na správe katastra, ktorá rozhodnutie vydala, v lehote 30 dní odo dňa jeho doručenia. Ak správa katastra podanému odvolaniu nevyhovie v celom rozsahu, o odvolaní rozhodne súd.

18. § 31a sa dopĺňa písmenom f), ktoré znie:

„f) právo nakladať s nehnuteľnosťou je obmedzené podľa osobitného predpisu.10)

Poznámka pod čiarou k odkazu 10) znie:

10) Napr. § 50, 425 zákona č. 301/2005 Z.z. Trestný poriadok v znení neskorších predpisov.

19) § 31b sa dopĺňa písmenom g), ktoré znie:

„g) vo veci koná iná príslušná správa katastra.“.

20. V § 32 sa vypúšťa odsek 2.

Doterajší odsek 3 sa označuje ako odsek 2.

21. V § 33 sa vypúšťa odsek 3.

22. Za § 33 sa vkladá nový paragraf 33a, ktorý znie:

 „33a

„(1) Overovanie spôsobilosti rozhodovať o návrhu na vklad vykonáva komisia na overovanie spôsobilosti rozhodovať o návrhu na vklad (ďalej len "komisia na overovanie").

(2) Predsedu, podpredsedu a ďalších členov komisie na overovanie vymenúva predseda úradu zo zamestnancov úradu, zo zamestnancov katastrálnych úradov a z ďalších odborníkov z vysokých škôl, vedeckých inštitúcií, stavovských organizácií a štátnych orgánov.

 (3) Po úspešnom vykonaní skúšky pred komisiou na overovanie vydá predseda úradu na návrh komisie na overovanie zamestnancovi katastrálneho úradu oprávnenie na spôsobilosť rozhodovať o návrhu na vklad.

(4) Komisia na overovanie odporučí na návrh katastrálneho inšpektora alebo príslušnej správy katastra predsedovi úradu odobrať oprávnenie na spôsobilosť rozhodovať o návrhu na vklad zamestnancovi, ktorý obzvlášť hrubým spôsobom porušil právne predpisy upravujúce túto oblasť spoločenských vzťahov, alebo zamestnancovi, ktorý úmyselne porušil právne predpisy.

(5) Podrobnosti o spôsobe, organizácii, ako aj o priebehu skúšky upraví skúšobný poriadok, ktorý vydá predseda úradu.“.

23. § 35 sa dopĺňa odsekom 3, ktorý znie:

„(3) Pred doručením verejnej listiny alebo inej listiny na zápis záznamom podľa odsekov 1 a 2 možno podať oznámenie v elektronickej podobe tlačiva, ktoré sa zverejní na internetovej stránke úradu. Oznámenie sa podá prostredníctvom internetovej stránky úradu.

24. Za § 35 sa vkladá § 35a, ktorý vrátane nadpisu znie:

 „35a

 Osobitné ustanovenie pre elektronické podanie

(1) Verejnú listinu alebo inú listinu na zápis záznamom možno podať elektronicky bez návrhu i na návrh.

(2) Návrh na vykonanie záznamu podaný elektronicky obsahuje náležitosti podľa § 35 ods. 2 a elektronickú adresu, na ktorú má byť doručené oznámenie o vykonaní zápisu. Návrh musí byť podpísaný elektronickým podpisom 9) navrhovateľa.

(3) Ak je návrh na vykonanie záznamu podaný elektronicky, prílohy k návrhu na zápis záznamom musia byť v elektronickej podobe. Prílohy k návrhu na zápis záznamom musia byť podané spolu s návrhom.

(4) Správa katastra zašle tým osobám, ktorých právo k nehnuteľnosti bolo zápisom dotknuté, výpis z listu vlastníctva elektronicky, najneskôr v pracovný deň nasledujúci po dni zápisu práva do katastra, ak má elektronické adresy týchto osôb.“.

25. V § 36a sa slová „ o práve k nehnuteľnosti“ nahrádzajú slovami „o určení práva k nehnuteľnosti.“.

Poznámka pod čiarou k odkazu 10f sa vypúšťa.

26. Za § 36a sa vkladá § 36b, ktorý znie:

„ § 36b

Správa katastra oznámi zaslaním listu vlastníctva tým osobám, ktorých právo k nehnuteľnosti bolo zápisom dotknuté, že vykonala zápis do katastra záznamom, a to do 15 dní odo dňa zápisu práva do katastra.“.

27. V § 39 odsek 2 znie:

„(2) Oznámenie alebo návrh na zápis poznámky možno podať aj elektronicky.“.

28. V § 42 ods. 2 písmeno c) znie:

„c) nehnuteľnosti podľa katastrálneho územia, pozemku podľa parcelného čísla evidovaného v súbore popisných informácií, druhu a výmery pozemku, súpisného čísla stavby a parcelného čísla pozemku, na ktorom je stavba postavená, čísla bytu alebo nebytového priestoru, čísla poschodia, čísla vchodu a spoluvlastníckeho podielu na spoločných častiach a spoločných zariadeniach domu a na pozemku, súpisného čísla stavby a parcelného čísla pozemku, na ktorom je dom postavený; ak je nehnuteľnosť v spoluvlastníctve viacerých vlastníkov tak sa uvádza i podiel vyjadrený zlomkom k celku.“.

29. V § 42 odseky 4 až 6 znejú:

„(4) Zmluva doručená v elektronickej podobe musí byť všetkými účastníkmi podpísaná zaručeným elektronickým podpisom podľa osobitného predpisu10h) a opatrená časovou pečiatkou. Verejná listina alebo iná listina doručená v elektronickej podobe musí byť podpísaná zaručeným elektronickým podpisom10h) a opatrená časovou pečiatkou.

Poznámka pod čiarou k odkazu 10h) znie:

10h) § 4 ods. 5 zákona č. 215/2002 Z. z.

(5) Ak zmluva obsahuje chyby v písaní alebo počítaní alebo iné zrejmé nesprávnosti po podaní návrhu na vklad, vykoná sa jej oprava doložkou pod skončeným textom, ak s tým účastníci súhlasia. V doložke sa uvedie nesprávnosť, správne znenie s vyznačením dátumu vykonania opravy, podpisy účastníkov zmluvy, ako aj podpis konajúceho zamestnanca a odtlačok okrúhlej pečiatky.

(6) Ak verejná listina alebo iná listina obsahuje chyby v písaní alebo počítaní alebo iné zrejmé nesprávnosti, alebo ak neobsahuje náležitosti podľa odsekov 1 až 3, správa katastra ju vráti vyhotoviteľovi alebo tomu, kto podal návrh na záznam, a určí lehotu na vykonanie opravy.“.

30. V § 44 ods. 1 sa na konci pripájajú tieto slová „ alebo právoplatným rozhodnutím, ktorým sa nevyhovuje protestu prokurátora“.

31. § 45 sa vypúšťa.

Poznámka pod čiarou k odkazu 13a sa vypúšťa.

32. V § 46 ods. 4 sa slová „ cene rozostavanej stavby“ nahrádzajú slovami „ stupni rozostavanosti“.

33. V § 46 odsek 7 znie:

„(7) Pri zápise údajov o práve k novej stavbe uvedenej v § 6 ods. 1 písm. c) v druhom a štvrtom bode sa ako vlastník zapíše osoba uvedená v kolaudačnom rozhodnutí 16), ak sa nepreukáže niečo iné.“.

34. § 46 sa dopĺňa odsekom 9, ktorý znie:

 „(9) Pri výmaze údajov o stavbe, ktorá zanikla, sa predkladá rozhodnutie o zrušení súpisného čísla. Pri výmaze údajov o stavbe, ktorej nebolo pridelené súpisné číslo, sa predkladá právoplatné rozhodnutie o odstránení stavby.“.

35. § 47 sa vypúšťa.

Poznámka pod čiarou k odkazu 18 sa vypúšťa.

36. V § 57 ods. 1 sa vypúšťajú slová „ v spolupráci s obcami“.

37. Za § 57 sa vkladá nový paragraf 57a, ktorý vrátane nadpisu znie:

 „57a

 Zmena hranice katastrálneho územia

(1) Za zmenu hranice katastrálneho územia sa považuje zmena hranice katastrálneho územia, ktorá nie je totožná s hranicou obce, a to

 a) zlúčenie dvoch alebo viacerých katastrálnych území, ktoré sú súčasťou jednej obce,

 b) rozdelenie doterajšieho katastrálneho územia na dve alebo viac katastrálnych území v tej istej obci,

 c) oddelenie časti jedného katastrálneho územia a jeho pričlenenie do iného katastrálneho územia v tej istej obci.

 (2) O zmene hranice katastrálneho územia, ktorá je súčasne hranicou obce, rozhodne správa katastra v súlade so zmenou hranice obce.

1. Na vykonanie zmeny podľa odseku 1 písm. a) a b) je potrebný súhlas úradu.
2. O zmene hranice katastrálneho územia rozhodne správa katastra v katastrálnom konaní z vlastného podnetu alebo na návrh dotknutej obce alebo na návrh dotknutej časti obce.

(5) Navrhovateľ pripojí k návrhu

a) popis doterajšieho priebehu hranice katastrálneho územia zo súboru popisných

informácií, ktorého prílohou je náčrt doterajšieho priebehu hranice katastrálneho územia,

b) popis navrhovaného priebehu hranice katastrálneho územia, ktorého prílohou je náčrt navrhovaného priebehu hranice katastrálneho územia,

c) kópiu katastrálnej mapy, kópiu mapy určeného operátu a výkaz výmer dotknutých pozemkov, ak sa nevykonalo meranie,

d) geometrický plán, ak bolo potrebné vykonať meranie,

e) celkový výkaz výmery katastrálnych území pred zmenou a po zmene,

f) zoznam dotknutých parciel s uvedením názvov katastrálnych území a čísel listov vlastníctva,

g) stanovisko dotknutej obce,

h) stanovisko dotknutých častí obce,

i) súhlas úradu, ak je potrebný.

(6) Na základe návrhu vyhlási správa katastra začatie katastrálneho konania o zmenu hranice katastrálneho územia.

(7) Na konanie o zmene hranice katastrálneho územia sa nevzťahuje všeobecný predpis o správnom konaní7) .

(8) Správa katastra zasiela rozhodnutie o zmene hranice katastrálneho územia

1. obci,
2. vyššiemu územnému celku

 c) obvodnému úradu,

 d) okresnému súdu,

 e) orgánu štatistiky,

 f) úradu.

(9) Správa katastra oznámi rozhodnutie o zmene hranice katastrálneho územia v obci verejnou vyhláškou.“.

38. § 63 a 64 vrátane nadpisov znejú :

„§ 63

Konanie o námietkach

 (1) Po vyhotovení nového súboru geodetických informácií a nového súboru popisných informácií novým mapovaním (ďalej len „obnovený katastrálny operát“) správa katastra zverejní obnovený katastrálny operát na nahliadnutie prostredníctvom obce s poučením o  námietkach. V súbore popisných informácií o fyzickej osobe sa zverejňujú osobné údaje v rozsahu meno, priezvisko, rodné priezvisko, dátum narodenia a miesto trvalého pobytu. O možnosti nahliadnuť do obnoveného katastrálneho operátu obec písomne upovedomí vlastníkov, ktorí nie sú obyvateľmi obce.

 (2) Vlastník alebo iná oprávnená osoba môže do 30 dní od začatia konania podľa odseku 1 podať námietky proti chybám v obnovenom katastrálnom operáte. O námietkach rozhodne správa katastra do 60 dní odo dňa podania námietky.

 (3) Pri obnove katastrálneho operátu alebo jeho časti vyhotovením duplikátu platného stavu sa konanie o námietkach neuskutočňuje.

§ 64

Vyhlásenie platnosti obnoveného katastrálneho operátu

(1) Správa katastra na základe oznámenia zhotoviteľa najviac 90 dní pred vyhlásením platnosti obnoveného katastrálneho operátu nevykonáva zápisy vlastníckych a iných práv do katastra k pozemkom, ktoré sú predmetom konania o obnove katastrálneho operátu, okrem zápisu záložného práva a vecného bremena k týmto pozemkom.

 (2) Správa katastra vyhlási platnosť obnoveného katastrálneho operátu vyhotoveného novým mapovaním, ak v  lehote neboli podané námietky proti chybám v obnovenom katastrálnom operáte alebo ak sa o námietkach rozhodlo a rozhodnutie sa stalo právoplatným.

 (3) Vyhlásením platnosti obnoveného katastrálneho operátu sa doterajší katastrálny operát stáva neplatným a pre kataster sa začne používať obnovený katastrálny operát. Správa katastra vyznačí neplatnosť katastrálneho operátu vo všetkých jeho častiach.

 (4) Správa katastra po vyhlásení platnosti obnoveného katastrálneho operátu zapíše údaje obnoveného katastrálneho operátu do katastra. Následne správa katastra zapíše zmluvy, verejné listiny alebo iné listiny, ktoré boli doručené v lehote podľa odseku 1.

 (5) Platnosť obnoveného katastrálneho operátu alebo jeho časti vyhotovením duplikátu platného stavu sa nevyhlasuje.“.

39. V § 67a  ods. 1,2 a 6 sa slová „právnická osoba zriadená úradom“ nahrádzajú slovami „ správa katastra“.

40. V § 67b sa vypúšťa odsek 4.

Doterajšie odseky 5 až 7 sa označujú ako odseky 4 až 6.

41. V § 67b  ods. 4 vypúšťajú slová „alebo na obnovu katastrálneho operátu alebo jeho časti skrátenou formou,“.

42.V § 67b ods. 5 sa vypúšťajú slová „prípadne skrátenou formou“.

43. V § 67d sa vypúšťa odsek 2.

Doterajšie odseky 3 a 4 sa označujú ako odseky 2 a 3.

44.V § 68 ods. 5 sa za slovo „vlastníkom“ vkladá čiarka a dopĺňajú slová „ ich právnym predchodcom“.

45. § 69 vrátane nadpisu znie:

„§ 69

Poskytovanie údajov katastra

 (1) Správa katastra vyhotoví na požiadanie výpis alebo kópiu zo súboru geodetických informácií, výpis alebo kópiu zo súboru popisných informácií, kópiu z pozemkových kníh ako aj identifikáciu parcely. Výpis alebo kópia, ako aj identifikácia parcely sú verejné listiny. Výpis alebo kópia z listu vlastníctva vydaná fyzickej osobe, ktorá je vlastníkom nehnuteľnosti, môže na jej žiadosť obsahovať okrem osobných údajov uvedených v § 68 ods. 2 aj  jej rodné číslo.

 (2) Údaje zo súboru popisných informácií a zo súboru geodetických informácií môže poskytnúť na požiadanie aj právnická osoba zriadená úradom. Tieto údaje majú informatívny charakter.

 (3) Vyhotovenie výpisu alebo kópie si môže vyžiadať každý od ktorejkoľvek správy katastra.

(4) Správa katastra nevyhotoví výpis alebo kópiu z listu vlastníctva k nehnuteľnosti, na ktorej je vyznačená plomba podľa § 44 ods. 1.

 (5) Katastrálnyoperát je verejne prístupný aj prostredníctvom prístupového miesta v internetovej sieti, ktorým je katastrálny portál. Údaje poskytované prostredníctvom katastrálneho portálu sú bezplatne prístupné a majú informatívny charakter.

 (6) Údaje podľa odseku 1 možno poskytnúť aj  elektronicky podľa osobitného predpisu21b) , ak má správa katastra požadované údaje v elektronickej forme.

 (7) Výpis obsahuje údaje platné v deň jeho vydania.“.

Poznámka pod čiarou k odkazu 21b) znie:

„21b) § 7 ods. 2 zákona č. 275/2006 Z. z. o informačných systémoch verejnej správy a o zmene a doplnení niektorých zákonov.

46.V § 70  ods. 2 sa vypúšťa posledná veta.

47. Za § 79h sa vkladá § 79i, ktorý znie:

„§ 79i

Zápisy o povolení vkladu vlastníckeho práva k nehnuteľnostiam podľa § 45 o osobitnej evidencii pozemkov , na ktorých je postavená líniová stavba alebo iná verejnoprospešná stavba alebo zriadená záhradkárska osada začaté do účinnosti tohto zákona sa vykonajú podľa doterajších predpisov.“.

48. V § 80 sa vypúšťa odsek 2, ruší sa označenie odsekov a v texte sa na konci dopĺňajú písmená i) až k ), ktoré znejú:

„i) postupe pri zápise práv k nehnuteľnostiam na základe návrhov doručených  elektronicky

 j) postupe pri poskytovaní údajov katastra  elektronicky

 k) o zmene hranice katastrálneho územia.“.

 Čl. II

 Zákon Národnej rady Slovenskej republiky č. 145/1995 Z.z. o správnych poplatkoch v znení zákona Národnej rady Slovenskej republiky č. 123/1996 Z.z., zákona Národnej rady Slovenskej republiky č. 224/1996 Z.z., zákona č. 70/1997 Z.z., zákona č. 1/1998 Z.z, zákona č. 232/1999 Z.z., zákona č. 3/2000 Z.z., zákona č. 142/2000 Z.z., zákona č. 211/2000 Z.z. , zákona č. 468/2000 Z.z., zákona č. 553/2001 Z.z., zákona č. 118/2002 Z.z., zákona č. 96/2002 Z.z., zákona č. 215/2002 Z.z., zákona č. 237/2002 Z.z., zákona č. 418/2002 Z.z., zákona č. 457/2002 Z.z., zákona č. 477/2002 Z.z., zákona č. 465/2002 Z.z., zákona č. 480/2002 Z.z., zákona č. 217/2003 Z.z., zákona č. 245/2003 Z.z., zákona č. 469/2003 Z.z., zákona č. 190/2003 Z.z., zákona č. 583/2003 Z.z., zákona č. 5/2004 Z.z., zákona č. 450/2003 Z.z., zákona č. 199/2004 Z.z., zákona č. 204/2004 Z.z., zákona č. 347/2004 Z.z., zákona č. 434/2004 Z.z., zákona č. 382/2004 Z.z., zákona č. 533/2004 Z.z., zákona č. 572/2004 Z.z., zákona č. 541/2004 Z.z., zákona č. 633/2004 Z.z., zákona č. 578/2004 Z.z., zákona č. 581/2004 Z.z., zákona č. 653/2004 Z.z., zákona č. 656/2004 Z.z., zákona č. 725/2004 Z.z., zákona č. 5/2005 Z.z., zákona č. 8/2005 Z.z., zákona č. 15/2005 Z.z., zákona č. 93/2005 Z.z., zákona č. 171/2005 Z.z., zákona č. 308/2005 Z.z., zákona č. 331/2005 Z.z., zákona č. 341/2005 Z.z., zákona č. 342/2005 Z.z., zákona č. 473/2005 Z.z., zákona č. 491/2005 Z.z., zákona č. 538/2005 Z.z., zákona č. 558/2005 Z.z., zákona č. 572/2005 Z.z., zákona č. 573/2005 Z.z., zákona č. 610/2005 Z.z., zákona č. 14/2006 Z.z., zákona č. 15/2006 Z.z., zákona č. 24/2006 Z.z., zákona č. 117/2006 Z.z., zákona č. 124/2006 Z.z., zákona č. 126/2006 Z.z., zákona č. 224/2006 Z.z., zákona č. 342/2006 Z.z., zákona č. 672/2006 Z.z., zákona č. 693/2006 Z.z., zákona č. 21/2007 Z.z., zákona č. 43/2007 Z.z., zákona č. 95/2007 Z.z., zákona č. 193/2007 Z.z., zákona č. 220/2007 Z.z., zákona č. 279/2007 Z.z., zákona č. 295/2007 Z.z., zákona č. 309/2007 Z.z., zákona č. 342/2007 Z.z., zákona č. 343/2007 Z.z., zákona č. 344/2007 Z.z., zákona č. 355/2007 Z.z., zákona č. 358/2007 Z.z. a zákona č. 359/2007 Z.z., 460/2007 Z.z., 517/2007 Z.z., 537/2007 Z.z., 548/2007 Z.z., 571/2007 Z.z., 577/2007 Z.z., 647/2007 Z.z., zákona č.  661/2007 Z.z., zákona č. 92/2008 Z.z., zákona č. 112/2008 Z.z., zákona č. 167/2008 Z.z. a zákona č. 214/2008 Z.z. sa mení a dopĺňa takto:

1. V § 4 ods. 2 sa za slovo „súdy“ vkladá slovo „prokuratúra“.

2. V sadzobníku správnych poplatkov v časti I VŠEOBECNÁ SPRÁVA položka 10 znie:

„Položka 10

a) Vydanie

 1. výpisu z katastra nehnuteľností,

 2. údajov o bonitovaných pôdno-ekologických jednotkách,

 3. identifikácie parciel (písomnej alebo grafickej), za každých aj začatých 20 identifikovaných parciel,

 4. kópie z katastrálnej mapy alebo mapy bývalého pozemkového katastra alebo z pozemkovoknižnej mapy alebo mapy určeného operátu, za každú kópiu formátu A3, A4,

5. kópie originálu listu vlastníctva, kópie pozemkovoknižnej vložky alebo bývalého pozemkového katastra, za každých aj začatých 20 parciel alebo 20 bytov a nebytových priestorov

 8 eur

 b) Vydanie druhého a ďalšieho rovnopisu verejných listín uvedených v písmene a)

 3eur

 c) Poskytnutie katastrálneho operátu alebo iného operátu, preukazujúceho vlastnícke právo k nehnuteľnosti na nahliadnutie žiadateľovi s možnosťou vyhotovenia výpisu, náčrtu alebo poskytnutie informácie z katastra nehnuteľností v rámci jedného katastrálneho územia

 3 eur

 d) Poskytnutie informácií zo súboru popisných informácií katastra nehnuteľností a zo súboru geodetických informácií katastra nehnuteľností na vyhotovenie vytyčovacieho náčrtu v rámci jedného katastrálneho územia

 16,50 eur

1. Poskytnutie informácií z katastrálneho operátu na zisťovanie údajov pre likvidáciu obchodných spoločností, dražby, bankové subjekty, v rámci jedného katastrálneho územia 6,50 eur
2. Overenie štyroch vyhotovení geometrického plánu vrátane poskytnutých informácií

 26,50 eur

1. Overenie ďalších troch vyhotovení geometrického plánu

 6,50 eur

 Oslobodenie

 1. Od poplatkov podľa tejto položky sú oslobodené obce a vyššie územné celky, ak žiadajú o vykonanie týchto spoplatňovaných úkonov na účely usporiadania vlastníckych práv k pozemným komunikáciám a školám, ktoré prešli do ich pôsobnosti podľa osobitných predpisov.

 2. Od poplatkov podľa tejto položky je oslobodená Slovenská správa ciest a Národná diaľničná spoločnosť, a.s., ak žiadajú o vykonanie týchto spoplatňovaných úkonov na účely usporiadania vlastníckych práv k pozemkom pod pozemnými komunikáciami - diaľnicami a rýchlostnými komunikáciami a cestami prvej triedy.“.

 Poznámky

 1. Správny orgán nevyberie poplatky podľa písmen a) až c)

 tejto položky, ak ide o úkony spojené

 s vyhlasovaním chránených území a ich ochranných

 pásiem a s realizovaním prieskumu a výskumu osobitne

 chránených častí prírody a krajiny pre potreby

 ochrany prírody; s pozemkovými úpravami,

 s vyhotovením lesných hospodárskych plánov, so zápisom zmeny hraníc zastavaného územia obce podľa schváleného územného plánu.

 2. Úkon spoplatňovaný podľa písmena c) tejto položky nezahŕňa

 poskytnutie súradníc podrobných bodov.

 3. Poskytnutie údajov z katastra nehnuteľností podľa

 písmena a) zahŕňa aj poskytnutie údajov pre nájomné

 vzťahy podľa osobitného predpisu. 12a)

 4. Štátne archívy vyberajú poplatky podľa tejto položky

 po vykonaní úkonu na základe ústnej alebo písomnej

 výzvy. Súčasne sa vyberá poplatok za osvedčenie

 podľa položky 4 písm. e).

 5. Správny orgán nevyberie poplatky podľa tejto

 položky, ak ide o úkony potrebné na účely konania

 o dedičstve a na účely ochrany národných kultúrnych

 pamiatok.

 6. Ak došlo pri úkonoch spoplatňovaných podľa tejto

 položky k zrejmým chybám, ktoré zavinil správny

 orgán, za opravné úkony sa správny poplatok už

 nevyberá.

 7. Poplatníkom za úkony podľa položky 10 písm. d), f),

 a  g) je vyhotoviteľ vybraných geodetických a kartografických činností.

3. V sadzobníku správnych poplatkov v časti I VŠEOBECNÁ SPRÁVA v položke 11 Splnomocnenie sa doterajší text označuje ako bod 1 a dopĺňa sa bodmi 2 a 3, ktoré znejú:

„2. Správny orgán vyberie poplatok podľa tejto položky vo výške 49,50 eur, ak účastník konania o vklade práva podal oznámenie podľa § 30 ods. 3 zákona Národnej rady Slovenskej republiky č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam (katastrálny zákon)  znení neskorších predpisov.

3. Správny orgán vyberie poplatok podľa tejto položky v sume 33 eur, ak účastník konania podal návrh na vklad elektronicky.“.

4. V sadzobníku správnych poplatkov sa v časti III. PÔDOHOSPODÁRSTVO dopĺňa položka 49a, ktorá znie:

„Položka 49a

a) Vydanie osvedčenia o oprávnení na prevádzkovanie verejného skladu podľa § 7 zákona č. 144/1998 Z. z. o skladiskovom záložnom liste, tovarovom záložnom liste a o doplnení niektorých ďalších zákonov 6,50 eur

b) Schválenie obchodných podmienok podľa § 8 zákona č. 144/1998 Z. z. o skladiskovom záložnom liste, tovarovom záložnom liste a o doplnení niektorých ďalších zákonov

 6,50 eur

c) Registrácia tovarových záložných listov podľa § 25 zákona č. 144/1998 Z. z. o skladiskovom záložnom liste, tovarovom záložnom liste a o doplnení niektorých ďalších zákonov 6,50 eur.“.

 Čl. III

Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon), ako vyplýva zo zmien a doplnení vykonaných zákonom Národnej rady Slovenskej republiky č. 222/1996 Z. z.,  zákonom č. 255/2001 Z. z., zákonom č. 419/2002 Z. z., zákonom č. 173/2004 Z. z., zákonom č. 568/2007 Z. z.,  zákonom č. 669/2007 Z. z. a týmto zákonom.

 Čl. IV

Tento zákon nadobúda účinnosť 1. januárom 2009.